Komission direktiivi 86/312/ETY, annettu 18 päivänä kesäkuuta 1986, sähköllä toimivia hissejä koskevan jäsenvaltioiden lainsäädännön lähentämisestä annetun neuvoston direktiivin 84/529/ETY mukauttamisesta tekniikan kehitykseen



Virallinen lehti nro L 196 , 18/07/1986 s. 0056 - 0057

Suomenk. erityispainos Alue 13 Nide 15 s. 0225

Ruotsink. erityispainos Alue 13 Nide 15 s. 0225



KOMISSION DIREKTIIVI, annettu 18 päivänä kesäkuuta 1986, sähköllä toimivia hissejä koskevan jäsenvaltioiden lainsäädännön lähentämisestä annetun neuvoston direktiivin 84/529/ETY mukauttamisesta tekniikan kehitykseen (86/312/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sähköllä toimivia hissejä koskevan jäsenvaltioiden lainsäädännön lähentämisestä 17 päivänä syyskuuta 1984 annetun neuvoston direktiivin 84/529/ETY(1) ja erityisesti sen 5 artiklan, sekä katsoo, että tekniikan kehitys, ja erityisesti standardin EN 81-1 muuttaminen joulukuussa 1985 neuvoston tekemien muutosten huomioon ottamiseksi, tekee mahdolliseksi direktiivin 84/529/ETY teknisen liitteen huomattavan yksinkertaistamisen ja yksinkertaistaa siten jäsenvaltioiden siirtotehtävää, tämän direktiivin voimaan saattamisen määräajan tulee toivotun tavoitteen saavuttamiseksi olla sama kuin direktiivin 84/529/ETY vastaavan määräajan, ja tämän direktiivin säännökset ovat nostolaitteiden ja mekaanisten käsittelylaitteiden alan kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaisia, ON ANTANUT TÄMÄN DIREKTIIVIN: 1 artikla Korvataan direktiivin 84/529/ETY liite I tämän direktiivin liitteellä. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 27 syyskuuta 1986 mennessä ja ilmoitettava tästä komissiolle viipymättä. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3 artikla Tämä direktiivi on osoitettu kaikille jäsenvaltioille. Tehty Brysselissä 18 päivänä kesäkuuta 1986. Komission puolesta COCKFIELD Varapuheenjohtaja (1) EYVL N:o L 300, 19.11.1984, s. 86 LIITE "LIITE I 1 Edellä 1 artiklan 1 kohdassa tarkoitettujen laitteiden on, jäljempänä 2 kohdassa tarkoitettuja kohtia lukuun ottamatta, noudatettava Euroopan standardointikomitean (CEN) antamaa standardia EN 81-1 (joulukuun 1985 painos): "Hissien ja huoltohissien rakentamista ja asentamista koskevat turvallisuussäännöt - Osa 1. Sähkökäyttöiset hissit" 2 Tätä standardia sovelletaan seuraavin muutoksin: 2.1 Kohta 12.4.2.1 Korvataan viimeinen lause seuraavasti: "Jäsenvaltiot saavat kuitenkin 26 päivään syyskuuta 1991 saakka päättää, määräävätkö ne tämän vaatimuksen noudatettavaksi." 2.2 Kohta 13.1.1.4 Korvataan seuraavasti: "Hissien sähköasennusten tulee olla: a) ETY:n jäsenvaltioiden kansallisten sähköteknisten komiteoiden hyväksymissä CENELEC:in yhdenmukaistamisasiakirjoissa olevien vaatimusten mukaisia; b) sen maan kansallisten määräysten vaatimusten mukaisia, jossa hissi asennetaan, jos a kohdassa tarkoitettuja sähköasennuksia koskevia yhdenmukaistamisasiakirjoja ei ole." 2.3 Kohta 13.1.2 Korvataan seuraavasti: "Konehuoneessa ja pyörästökomerossa riittävä kosketussuojaus edellyttää vähintään kotelointiluokkaa IP 2 X." 2.4 Kohta F.O.1.6 Lisätään seuraava: "...direktiivin 84/528/ETY 13 artiklan 2 kohdan mukaisesti.""